KOMISSION PÄÄTÖS,

tehty 22 päivänä kesäkuuta 1993,

luvan antamisesta jäsenvaltioille säätää poikkeuksia tiettyihin Kanadasta peräisin olevaa uunikuivattua havupuutavaraa koskeviin neuvoston direktiivin 77/93/ETY säännöksiin, sekä uunikuivattuun puutavaraan sovellettavan merkitsemisjärjestelmän yksityiskohdista (93/422/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (), sellaisena kuin se on viimeksi muutettuna direktiivillä 93/19/ETY (), ja erityisesti sen 14 artiklan 3 kohdan kolmannen luetelmakohdan,

ottaa huomioon jäsenvaltioiden esittämät pyynnöt,

sekä katsoo, että

haitallisten organismien kulkeutumisvaaran vuoksi direktiivissä 77/93/ETY säädetään, että havupuutavaraa (Coniferales), suvun Thuja L. puutavaraa lukuun ottamatta, joka on muussa kuin seuraavassa muodossa:

- kokonaan tai osittain havupuusta saadut lastut, hake tai puujäte

- pakkauslaatikot, -häkit tai -pytyt,

- laudoituspuut, välipuut, tukipuut,

- kuormalavat, laatikkokuormalavat ja muut lastauslavat,

mukaan lukien puutavara, jossa ei ole jäljellä kaikkea puun luonnollista pyöreää pintaa ja joka on peräisin Kanadasta, Kiinasta, Japanista, Koreasta, Taiwanista tai Amerikan Yhdysvalloista saa tuoda yhteisöön ainoastaan, jos se on asianmukaisesti lämpökäsitelty siten, että vähimmäislämpötila puun ytimessä on 30 minuutin ajan 56 astetta, ja jos sen mukana seuraa mainitun direktiivin 7 ja 8 artiklassa säädetty todistus,

Kanadasta peräisin olevaa havupuutavaraa tuodaan nykyisin yhteisöön; kasvien terveystodistuksia ei tällöin tavallisesti anneta tässä maassa; olisi vahvistettava säädetyllä tavalla siten lämpökäsiteltyyn puutavaraan, että vähimmäislämpötila puun ytimessä on 30 minuutin ajan 56 astetta, sovellettavan merkitsemisjärjestelmän yksityiskohdat,

komissio on todennut Kanadan osalta Kanadan toimittamien tietojen perusteella, että virallisesti hyväksytty ja valvottu ohjelma havupuutavaran kuivaamiseksi uunissa on käynnistetty sen varmistamiseksi, että havupuutavaraa kuivataan uunissa riittävän kauan kyseisten haitallisten organismien (Bursaphelenchus xylophilus ja niiden siirtäjät) hävittämiseksi lämmön vaikutuksesta; haitallisten organismien leviämisvaara on rajoitettu, jos puutavaran mukana seuraa edellä tarkoitetun ohjelman mukaisesti annettu todistus lämpökäsittelystä uunissa (Heat Treatment Certificate using Kiln facility),

komissio valvoo, että Kanada toimittaa kaikki mainitun ohjelman toiminnan arvioimiseksi tarvittavat tekniset tiedot,

tätä lupaa tarkastellaan uudelleen 1 päivään huhtikuuta 1995 mennessä, ja

tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

1. Jäsenvaltioille annetaan lupa säätää 2 kohdassa vahvistetuin edellytyksin poikkeus direktiivin 77/93/ETY 7 artiklan 2 kohdan ja 12 artiklan 1 kohdan b alakohdan säännöksiin Kanadasta peräisin olevan asianmukaisesti käsitellyn havupuutavaran osalta.

2. Poikkeusten myöntäminen edellyttää seuraavien edellytysten noudattamista:

a) puutavaran on oltava sahoilla työstettyä tai Agriculture Canadan havupuutavaran uunikuivausohjelmaan osallistumistarkoituksiin hyväksymissä ja laillistamissa asianmukaisissa tiloissa käsiteltyä;

b) puutavaraa on kuivattava uunissa riittävän pitkään siten, että vähimmäislämpötila puun ytimessä on 30 minuutin ajan 56 astetta, koekäytetyissä ja Agriculture Canadan hyväksymän laillistavan viranomaisen tähän tarkoitukseen hyväksymissä kuivauslaitoksissa; käytettäessä ohjelmaa, jossa kuivalämpömittarin lukema on pienempi kuin 56 astetta, uunikuivausmenetelmään on kuuluttava kuivauksen lopussa sellainen käsittelyvaihe, jossa uunin lämpötilan on noustava 60 asteeseen vähintään tunnin ajaksi;

c) edellä b kohdassa tarkoitettujen edellytysten noudattamisen toteamisen jälkeen standardimerkki kiinnitetään kuhunkin nippuun tai sitä ympäröivään vanteeseen a kohdassa tarkoitetun sahan nimeämän vastuuhenkilön toimesta tai hänen valvonnassaan;

d) todentamisjärjestelmä, jonka tarkoituksena on varmistaa, että b ja c kohdassa tarkoitetut edellytykset on täytetty, on luotava sellaisten luokitteluviranomaisten toimesta, jotka on laillistettu ja valtuutettu tätä tarkoitusta varten Agriculture Canadan hyväksymän ja valvoman ohjelman mukaisesti;

e) todentamisjärjestelmän on mahdollistettava Agriculture Canadan tarkastajien a kohdassa tarkoitettujen laillistettujen sahojen valvonta ja ennen vientiä tapahtuvien satunnaisten tarkastusten suorittaminen;

f) puutavaran mukana on seurattava todistus uunikäsittelystä joka on standardoitu a kohdassa mainitun ohjelman mukaisesti ja on tämän päätöksen liitteenä olevan mallin mukainen ja jonka antaa henkilö, joka on valtuutettu osallistumaan sahojen lukuun tähän Agriculture Canadan hyväksymään ohjelmaan.

2 artikla

Jäsenvaltioiden on ilmoitettava komissiolle ja muille jäsenvaltioille kaikista tämän päätöksen mukaisesti tuoduista eristä, jotka eivät ole 1 artiklan 2 kohdan c ja f alakohdassa säädettyjen edellytysten mukaisia, sanotun kuitenkaan rajoittamatta direktiivin 77/93/ETY 14 artiklan 5 kohdan säännösten soveltamista.

3 artikla

Edellä 1 artiklassa tarkoitettua lupaa sovelletaan 1 päivästä kesäkuuta 1993. Se peruutetaan, jos osoittautuu, että 1 artiklan 2 kohdassa säädetyt edellytykset eivät ole riittäviä estämään haitallisten organismien kulkeutumista, tai että niitä ei ole noudatettu.

Lupaa tarkastellaan uudelleen 1 päivään huhtikuuta 1995 mennessä.

4 artikla

Tämä päätös on osoitettu kaikille jäsenvaltioille.

Tehty Brysselissä 22 päivänä kesäkuuta 1993.

Komission puolesta René STEICHEN Komission jäsen

() EYVL N:o L 26, 31.1.1977, s. 20

() EYVL N:o L 96, 22.4.1993, s. 33

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO

>VIITTAUS FILMIIN>

>VIITTAUS FILMIIN>